open-index/open-wikipedia-markdown huggingface dataset:
Γενικές εκλογές του Μαλάουι (2014)

Στο Μαλάουι διεξήχθησαν **γενικές εκλογές** στις 20 Μαΐου 2014. Ήταν οι πρώτες τριπλές εκλογές στην ιστορία της χώρας, καθώς οι πολίτες ψήφισαν για πρώτη φορά για τον Πρόεδρο, τα μέλη του Κοινοβουλίου και τις τοπικές κυβερνήσεις την ίδια ημέρα. Στις προεδρικές εκλογές νικητής αναδείχθηκε ο Πίτερ Μουταρίκα από το Δημοκρατικό Προοδευτικό Κόμμα (DPP) επικρατώντας της προέδρου Τζόις Μπάντα.

## Υπόβαθρο
Παρότι ο Καταναλωτικός Δείκτης αυξήθηκε κατά 27,7% το 2013, το ΑΕΠ παρουσίασε αύξηση μόλις κατά 5%. Η χώρα διατηρεί τη βαθμολογία 6 ως προς την Πολιτεία από το 2005 και θεωρείται Δημοκρατία. Οι προηγούμενες γενικές εκλογές του 2009 ήταν οι 4ες εκλογές στο είδος τους στην ιστορία της χώρας έπειτα από τον τερματισμό του μονοκομματικού καθεστώτος του Χέστινγκς Μπάντα του 1997. 

## Προεδρικές εκλογές
Ενώ περίμενε να ανακοινωθούν τα αποτελέσματα των εκλογών, ο Γκόντφρεϊ Καμάνια, αναπληρωτής υπουργός της κυβέρνησης, αυτοκτόνησε.

### Υποψήφιοι
Συνολικά 12 υποψήφιοι έλαβαν μέρος στις εκλογές:

## Ακύρωση από Μπάντα
Η πρόεδρος Τζόις Μπάντα αποφάσισε να ακυρώσει τις γενικές εκλογές, επειδή καταγγέλθηκαν περιστατικά νοθείας, πολλαπλής ψηφοφορίας και προβλήματα στο πληροφορικό σύστημα. Ωστόσο το Ανώτατο Δικαστήριο μπλόκαρε την απόφαση και αποφάνθηκε ότι , αν και υπήρξαν προβλήματα, οι εκλογές ήταν ισχυρές.  Την ίδια στιγμή, η τραγουδίστρια Μαντόνα επιτέθηκε στην Τζόις Μπάντα, κατηγορώντας την για διαφθορά.

## Αποτελέσματα προεδρικών εκλογών
Στις 30 Μαΐου το Ανώτατο Δικαστήριο αποφάνθηκε ότι οποιαδήποτε ανακαταμέτρηση θα έπρεπε να γίνει εντός 8 ημερών από το κλείσιμο της κάλπης. Η περίοδος αυτή όμως είχε ήδη λήξει και η εκλογική επιτροπή έπρεπε να ανακοινώσει τα αποτελέσματα.

Η συμμετοχή στις εκλογές ήταν 70,78%. Λίγο πριν την ανακοίνωση του εκλογικού αποτελέσματος, σημειώθηκαν βίαια επεισόδια με απολογισμό 1 νεκρό διαδηλωτή από τα πυρά της αστυνομίας.

Στις 30 Μαΐου το απόγευμα ανακοινώθηκε από την εφορευτική επιτροπή ότι νικητής των προεδρικών εκλογών ήταν ο Μουταρίκα με ποσοστό 36,4% των ψήφων έναντι 27,8% για το Λάζαρους Τσακουέρα και την Τζόις Μπάντα στην 3η θέση με ποσοστό 20,2%. Σε ανακοίνωσή της, η πρόεδρος Μπάντα αναγνώρισε το αποτέλεσμα, αν και συνέχισε να περιγράφει την ψηφοφορία ως "νοθεία". Ο Μουταρίκα ορκίστηκε πρόεδρος στις 31 Μαΐου 2014.

### Εθνοσυνέλευση

## Παραπομπές


εκλογες 2014
Μαλαουι
Όσμπερτ Κρώφορντ

Ο **Όσμπερτ Κρώφορντ** (αγγλ. *Osbert Guy Stanhope Crawford*, 1886 - 1957) ήταν Βρετανός αρχαιολόγος.
## Βιογραφία
Γεννήθηκε στις 28 Οκτωβρίου 1886 στην Βομβάη. Έχασε τη μητέρα του το 1886 και τον πατέρα του το 1894, και γι' αυτό μεγάλωσε στο Λονδίνο και Χάμσιρ, όπου τον περιέθαλψαν οι συγγενείς του. Σπούδασε γεωγραφία στην Οξφόρδη. Διορσίστηκε αρχικά ως γεωγράφος στο δημόσιο και πήρε μέρος σε ανασκαφές στο Σουδάν το 1913. Επέστρεψε στην Αγγλία και υπηρέτησε στον πρώτο παγκόσμιο πόλεμο, όπου εντάχθηκε στην αεροπορία. Το αεροπλάνο του καταρρίφθηκε το 1918 και πιάστηκε αιχμάλωτος από τους Γερμανούς. Μετά τον πόλεμο ασχολήθηκε με την αρχαιολογία και έγινε από τους πρώτους που αξιολόγησαν αεροφωτογραφίες για αρχαιολογικούς σκοπούς. Ίδρυσε το επιστημονικό περιοδικό *Antiquity. A Quarterly Review of Archaeology*.

Απεβίωσε στις 28 Νοεμβρίου 1957.

## Εργογραφία
* *The Long Barrows of the Cotswolds.* 1925
* *Wessex from the Air.* 1928
* *Air Survey and Archaeology.* 1928
* *Air-Photography for Archaeologists.* 1929
* *Topography of Roman Scotland North of the Antonine Wall.* 1949
* *Archaeology in the Field.* 1953
* *Said and Done: the autobiography of an archaeologist.* 1955
* *The Eye Goddess.* Phoenix House, London 1957

## Παραπομπές


## Πηγές
* Kitty Hauser: *Bloody Old Britain. O. G. S. Crawford and the Archaeology of Modern Life*. 2008.

Κατηγορία:Βρετανοί αρχαιολόγοι
Ζόρδι Έβολε

Ο **Ζόρδι Έβολε Ρεκένα** (**Jordi Évole Requena**, Κορνελιά ντε Λιοβρεγάτ, Καταλονία, 21 Ιουλίου 1974), επίσης γνωστός ως *El Follonerο* είναι ένας Ισπανός δημοσιογράφος. Από το 2008 παρουσιάζει την εκπομπή *Salvados* στο ισπανικό τηλεοπτικό κανάλι *La Sexta* και αρθρογραφεί στην πολιτική εφημερίδα *El Periódico* και στην αθλητική *El Mundo Deportivo*. Έχει κερδίσει αρκετά βραβεία στον χώρο της τηλεόρασης.

## Βιογραφία
Γεννημένος στο Κορνελιά ντε Λιοβρεγάτ, η μητέρα του είναι από τη Γρανάδα και ο πατέρας του από την Εξτρεμαδούρα. Σπούδασε Δημοσιογραφία στο Αυτόνομο Πανεπιστήμιο της Βαρκελώνης και ξεκίνησε να δουλεύει ως σπίκερ σε τοπικά παιχνίδια ποδοσφαίρου για το *Ràdio Barcelona*. Επίσης δούλεψε στα δελτία ειδήσεων του τηλεοπτικού καναλιού *Telecinco* και *Cadena SER*.

### El Terrat
To 2000 εργάστηκε ως σεναριογράφος για την εκπομπή *La Cosa Nostra* του γνωστού καταλανού κωμικού Andreu Buenafuente στο καταλανικό κανάλι TV3. Από τότε ανήκει στην επιχειρηματική ομάδα παραγωγής θεάματος *El Terrat*. Συμμετείχε και στην ομώνυμη χιουμοριστική εκπομπή *Buenafuente* στο κανάλι La Sexta, από όπου κι έμεινε γνωστός με το παρατσούκλι *El Follonero*.

### Salvados
Η δουλειά του στην εκπομπή *Buenafuente* του επέτρεψε να παρουσιάσει την δική του εκπομπή στο ίδιο κανάλι. Η εκπομπή ονομάστηκε *Salvados* (δηλ. "σωσμένοι") και παρότι στην πρώτη της σαιζόν αποτέλεσε μια κατεξοχήν θεματική εκπομπή (π.χ. περί Εκκλησίας, περί Ταυρομαχιών), με την έναρξη της δεύτερης σαιζόν ξεκίνησε η εβδομαδιαία της παρουσία. Σήμερα αποτελεί μια σημαντική αναφορά που επικεντρώνεται στα σύγχρονα προβλήματα της ισπανικής κοινωνίας.

### Άλλα έργα
Πέραν της αρθρογραφίας του στην πολιτική εφημερίδα *El Periódico* και στην αθλητική *El Mundo Deportivo*, στις 23 Φεβρουαρίου του 2014 πρόβαλε το ψευδο-ντοκιμαντέρ *Operación Palace* που παρουσίασε το αποτυχημένο πραξικόπημα της 23 Φεβρουαρίου του 1981 ως εκ των προτέρων καθοδηγημένο από τους πολιτικούς της Ισπανίας της εποχής και τον βασιλιά, με σκοπό την οριστική σταθεροποίηση του νέου ισπανικού δημοκρατικού συστήματος.

## Παραπομπές


Κατηγορία:Ισπανοί δημοσιογράφοι
Μεθανοτελλουρόλη

Η **μεθανοτελλουρόλη** είναι οργανική χημική ένωση, που περιέχει άνθρακα, υδρογόνο και τελλούριο, με μοριακό τύπο **CH<sub>4</sub>Te**, αν και παριστάνεται συχνά και με τους τύπους **CH<sub>3</sub>TeH** και **MeTeH**. 

Είναι η απλούστερη από τις οργανικές τελλουρόλες, που είναι οι τελλουριούχες ανάλογες των αλκοολών, από τις οποίες μπορεί να θεωρηθεί ότι προέρχονται αν το τελλούριο αντικαταστήσει το οξυγόνο. Οι τελλουρόλες (RTeH), οι σεληνόλες και οι θειόλες έχουν παρόμοιες ιδιότητες, αλλά οι τελλουρόλες είναι οι λιγότερο σταθερές από όλες τις υπόλοιπες. Παρόλο που είναι θεμελιωδώς αντιπροσωπευτικές ως οργανοτελλουριούχες ενώσεις, οι τελλουρόλες είναι ελάχιστα μελετημένες, εξαιτίας της αστάθειάς τους. Τα παράγωγα των τελλουρολών περιλαμβάνουν τους τελλουρεστέρες (RCOTeR΄) και τις οργανοτελλουριοκυανιούχες ενώσεις (RTeCN). Στην όψη είναι άχρωμο αέριο, που διασπάται σε μεθάνιο και (στοιχειακό) τελλούριο:

\mathrm{CH_3TeH  \xrightarrow{20^oC} CH_4 + Te}

Σύμφωνα με τη φασματοσκοπία υπερύθρου, νTe-H = 1995 cm−1, ενώ νSe-H = 2342 cm−1, νS-H = 2606 cm−1 και  νO-H = 3710 cm−1.

## Παραγωγή

Η πρώτη τελλουρόλη που συνθέθηκε ήταν η αιθανοτελλουρόλη, που παράχθηκε το 1926 μέσω αντιδραστηρίου Grignard. Η αντίστοιχη μέθοδος για τη μεθανοτελλουρόλη είναι:


\mathrm{CH_3X + Mg \xrightarrow CH_3MgX  \xrightarrow{+Te} CH_3TeMgX \xrightarrow{+HCl} CH_3TeH + MgClX \downarrow}



Πιο συχνά όμως, η μεθανοτελλουρόλη παράγεται με αναγωγή διμεθυλοδιτελλουρίδιου με (μεταλλικό) νάτριο και αμμωνία, που ακολουθείται με οξύνιση του παραγώμενου μεθυλονατριοτελλουρίου με θειικό οξύ:


\mathrm{CH_3Te_2CH_3 + 5Na + 2NH_3 \xrightarrow{} 2[CH_3Te^-]Na^+  + 3 NH_2Na}



\mathrm{2 [CH_3Te^-]Na^+ + H_2SO_4 \xrightarrow{} 2CH_3TeH + Na_2SO_4}



## Aναφορές και σημειώσεις


Κατηγορία:C1
Κατηγορία:Ασταθείς ενώσεις
Διασυλλογικό πρωτάθλημα Ελλάδος μπιτς βόλεϊ

Το **Διασυλλογικό πρωτάθλημα Ελλάδος μπιτς βόλεϊ** είναι διοργάνωση της Ελληνικής Ομοσπονδίας Πετοσφαίρισης (Ε.Ο.ΠΕ.) για το άθλημα της πετοσφαίρισης σε άμμο, μέσω της οποίας αναδεικνύεται ο πρωταθλητής σύλλογος. 

## Ιστορικό
Το 2009 διεξήχθη για πρώτη φορά ένα διασυλλογικό τουρνουά με την ονομασία "BVC Cup" και τη συμμετοχή τριών συλλόγων (Δραπετσώνα, Θερμαϊκός και Νέα Κυδωνία Χανίων) με ομάδες ανδρών και γυναικών.. 

Η πρώτη πάντως σοβαρή προσπάθεια καθιέρωσης ενός πρωταθλήματος συλλόγων στο άθλημα του μπιτς βόλεϊ ξεκίνησε λίγα χρόνια μετά, το 2012, οπότε διεξήχθη δοκιμαστικά και σε ανεπίσημη μορφή υπό την ονομασία **Μπιτς Βόλεϊ Clubs Cup**. Η διοργάνωση απέκτησε επίσημο χαρακτήρα από το 2013. Διεξαγόταν σε μία κατηγορία, με όμιλο βορρά και νότου κατά την προκριματική φάση, και τέλος με την τελική φάση για την ανάδειξη του πρωταθλητή Ελλάδος. Η προσπάθεια αυτή αποδείχθηκε βραχύβια, καθώς το πρωτάθλημα του 2015 ήταν το τελευταίο που διεξήχθη κατά την πρώτη περίοδο ιστορίας του διασυλλογικού πρωταθλήματος.

Δικαίωμα συμμετοχής είχαν όλα τα σωματεία μέλη της ΕΟΠΕ και κάθε σύλλογος μπορούσε να χρησιμοποιήσει αθλητές που αγωνίζονταν σε οπουδήποτε ομάδα του πρωταθλήματος σάλας. Κάθε σύλλογος διέθετε δύο ομάδες, ανδρών και γυναικών, και από τέσσερις έως έξι αθλητές.

Λίγα χρόνια μετά, το 2023, η Ευρωπαϊκή ομοσπονδία καθιέρωσε το ευρωπαϊκό κύπελλο συλλόγων μπιτς βόλεϊ (CEV Beach Volley European Cup). Η ελληνική ομοσπονδία προχώρησε έτσι στην αναβίωση του διασυλλογικού πρωταθλήματος το 2026, στα πρότυπα της ευρωπαϊκής διοργάνωσης. Στο διασυλλογικό θα συμμετάσχουν σύλλογοι (clubs) που συνεργάζονται με σωματεία της ΕΟΠΕ ή αποτελούν μέλη αυτής, και το κάθε club θα αποτελείται από δύο ομάδες. Η διοργάνωση θα διεξαχθεί σε προκριματική και τελική φάση, όπου θα αναδειχθεί και πάλι πρωταθλητής σύλλογος στο άθλημα του beach volley χωριστά σε επίπεδο ανδρών και γυναικών, και θα εκπροσωπήσουν στη συνέχεια την Ελλάδα στο Ευρωπαϊκό κύπελλο συλλόγων

## Πρωταθλητές

## Εξωτερικοί σύνδεσμοι
* Επίσημος ιστότοπος ΕΟΠΕ.

## Παραπομπές





Κατηγορία:Πρωταθλητές Ελλάδος
Θεοφάνης Λαμπουκάς

Ο **Θεοφάνης Λαμπουκάς** (*Theophanis Lamboukas*, γνωστός και ως *Théo Sarapo*, 26 Ιανουαρίου 1936 &ndash; 28 Αυγούστου 1970) ήταν ελληνικής καταγωγής Γάλλος τραγουδιστής, περισσότερο γνωστός ως ο δεύτερος και τελευταίος σύζυγος της διάσημης Γαλλίδας τραγουδίστριας Εντίθ Πιάφ.
## Βιογραφία
Ο Λαμπουκάς γεννήθηκε στο Παρίσι. Αρχικώς εργάσθηκε ως κομμωτής στο κομμωτήριο του πατέρα του, ενώ υπηρέτησε στον γαλλικό στρατό, στην Αλγερία, επί 33 μήνες. Τον γνώρισε στην Πιάφ ο γραμματέας της, Claude Figus. Με την Πιαφ τραγούδησαν το 1962 τη μεγάλη επιτυχία «À quoi ça sert l'amour?». Η Πιαφ τον προώθησε με το καλλιτεχνικό ψευδώνυμο *(Théo) Sarapo*, από την ελληνική φράση «σ' αγαπώ», με την οποία είναι ομόηχο όταν το «R» προφέρεται με γαλλική προφορά. Τον παντρεύτηκε τον Οκτώβριο του ίδιου έτους , όταν εκείνη ήταν 46 ετών και ο Θεοφάνης 26.

## Καριέρα
Ο Σαγαπό ήταν το τελευταίο από μία μακρά σειρά ταλέντων που ανέδειξε και προώθησε η Πιάφ, όπως οι Σαρλ Αζναβούρ, Ζιλμπέρ Μπεκό, Έντι Κονσταντέν, Υβ Μοντάν, Ζωρζ Μουστακί, Ζακ Πιλ, Les Compagnons de la chanson, κ.ά.. Ηχογράφησε και εκτέλεσε ζωντανά πολλά τραγούδια με την Πιαφ. Περιόδευσαν μαζί στη Γερμανία και στις Κάτω Χώρες, ενώ σχεδίαζαν μία περιοδεία στις κυριότερες πόλεις των ΗΠΑ, αλλά δεν πρόλαβαν εξαιτίας της επιδεινώσεως της υγείας της Πιάφ. Την εποχή που άρχισε να τραγουδά μαζί της, η φωνή του ήταν πολύ ένρινη, αλλά τα επόμενα χρόνια ανέπτυξε μία ιδαίτερα γλυκιά χροιά. Σύμφωνα με το γαλλικό δίκαιο, κληρονόμησε τα χρέη της Πιαφ μετά τον θάνατό της, περίπου 7 εκατομμύρια γαλλικά φράγκα, οπότε τού έγινε έξωση από το διαμέρισμά τους στη Λεωφόρο Λαν την ημέρα των Χριστουγέννων του 1963, και ηχογράφησε το σχετικό τραγούδι «La maison qui ne chante plus» (= «το σπίτι που δεν τραγουδά πια»), το οποίο έγινε επιτυχία.

Μερικές ακόμα επιτυχίες του Σαγαπό ήταν τα τραγούδια «Le jour viendra», «La Ronde» και «Nous n'étions pas pareils». Υπήρξε επίσης ικανός ηθοποιός, του οποίου η γνωστότερη ταινία ήταν η *Judex* (1963), σε σκηνοθεσία Ζωρζ Φρανζύ, που βρισκόταν στο στάδιο των γυρισμάτων όταν πέθανε η Πιάφ.
## Το τέλος
Ο Θεοφάνης Λαμπουκάς πέθανε στην άκρη ενός δρόμου στη Λιμόζ, μετά από ένα τροχαίο ατύχημα, σε ηλικία μόλις 34 ετών. Τάφηκε δίπλα στην Πιάφ στο Κοιμητήριο Περ Λασαίζ στο Παρίσι. Η επιγραφή πάνω στον κοινό τους τάφο μεταφράζεται ως «Η αγάπη τα κατακτά όλα». Στο ίδιο τάφο αναπαύεται και ο πατέρας της Εντίθ, o Λουί Αλφόνς Γκασσιόν, αλλά και η κόρη της Μαρσέλ.

## Παραπομπές


## Εξωτερικοί σύνδεσμοι
* Ο Théo Sarapo στην IMDB
* Βιογραφία του από τη μικρότερη αδελφή του, Christie Laume

Κατηγορία:Γάλλοι τραγουδιστές
Κατηγορία:Γάλλοι ελληνικής καταγωγής
Βαθμοί ελευθερίας

Σε πολλά επιστημονικά πεδία, οι **βαθμοί ελευθερίας** ενός συστήματος είναι ο αριθμός των παραμέτρων του συστήματος, ο οποίος ενδέχεται να ποικίλει ανεξαρτήτως. Για παράδειγμα, η θέση ενός σχήματος πάνω σε ένα επίπεδο έχει τρεις βαθμούς ελευθερίας, τον προσανατολισμό και τις δύο συντεταγμένες του οποιουδήποτε σταθερού σημείου του σχήματος.

Στα μαθηματικά, η έννοια αυτή έχει επισημοποιηθεί ως διάσταση ενός πολυειδούς ή μιας αλγεβρικής ποικιλίας. Όταν χρησιμοποιούνται οι *βαθμοί ελευθερίας* αντί των *διαστάσεων*, αυτό συνήθως σημαίνει ότι το πολυειδές ή η ποικιλία των μοντέλων αυτών καθορίζουν το σύστημα μόνο σιωπηρά.

## Περαιτέρω ανάγνωση
* Βαθμοί ελευθερίας (μηχανική), ο αριθμός των ανεξάρτητων κινήσεων που επιτρέπονται στο σώμα, ή στην περίπτωση μηχανισμού πολλών φορέων, ο αριθμός των πιθανών ανεξάρτητων σχετικών κινήσεων μεταξύ των τμημάτων του μηχανισμού.
* Βαθμοί ελευθερίας (φυσικοχημεία), ένας όρος που χρησιμοποιείται για να εξηγήσει την εξάρτηση από τις παραμέτρους, ή τις διαστάσεις ενός χώρου φάσεων.
* Βαθμοί ελευθερίας (στατιστική), ο αριθμός των τιμών κατά τον τελικό υπολογισμό μιας στατιστικής, οι οποίες είναι ελεύθερες να ποικίλλουν.
* Πρόβλημα βαθμών ελευθερίας, το πρόβλημα του ελέγχου κυκλοφορίας οχημάτων δίνει άφθονους βαθμούς ελευθερίας.

Κατηγορία:Ορολογία
Κατηγορία:Στατιστική μηχανική
Κατηγορία:Θεμελιώδεις έννοιες της φυσικής
Μικρή Βόλβη Θεσσαλονίκης

Η **Μικρή Βόλβη** είναι χωριό της Μακεδονίας στο νομό Θεσσαλονίκης και βρίσκεται στο βορειοανατολικό άκρο της ομώνυμης λίμνης, σε υψόμετρο 30 μέτρα. Αποτελεί  έδρα της τοπικής κοινότητας Βόλβης και ανήκει στο Δήμο Βόλβης. Σύμφωνα με την απογραφή του 2011 έχει 555 κατοίκους.

## Οικισμοί της τοπικής κοινότητας Βόλβης
*Μικρή Βόλβη
*Ρεντίνα
*Βαμβακιά
*Μεγάλη Βόλβη

## Πηγές
*Πίνακας αποτελεσμάτων μόνιμου Πληθυσμού - Απογραφής 2011, Ελληνική Στατιστική Αρχή.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Πλατεία Θεσσαλονίκης

Η **Πλατεία** είναι οικισμός του δήμου Βόλβης στο νομό Θεσσαλονίκης στη Μακεδονία. Ανήκει στην τοπική κοινότητα Περιστερώνας με έδρα την Περιστερώνα. Στην απογραφή του 2011 είχε 27 κατοίκους.

## Πηγές
*Πίνακας αποτελεσμάτων μόνιμου Πληθυσμού - Απογραφής 2011, Ελληνική Στατιστική Αρχή.

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Τεοφίλ Ομόλ

Ο **Τεοφίλ Ομόλ** (· Παρίσι, 19 Δεκεμβρίου 1848 - Παρίσι, 13 Ιουνίου 1925), αναφερόμενος στα ελληνικά και ως **Θεόφιλος Ωμόλ** ή **Ομόλ**, ήταν Γάλλος κλασικός αρχαιολόγος και επιγραφικός.

## Βιογραφία
Γεννήθηκε στις 19 Δεκεμβρίου 1848 στο Παρίσι. Σπούδασε στο Παρίσι από το 1869 και συνέχισε τις σπουδές του στη Γαλλική Σχολή Αθηνών το 1874. Διηύθυνε τις ανασκαφές στη Δήλο από το 1877 ως το 1887. Αποφοίτησε με διδακτορικό το 1887 επάνω σε μια εργασία για τις επιγραφές της Δήλου και ένα αρχαϊκό άγαλμα της Αρτέμιδος. Επέστρεψε στη Γαλλία και δίδαξε αρχικά στο φιλοσοφικό τμήμα του Πανεπιστημίου της Νανσί, και στη συνέχεια ανέλαβε την έδρα της επιγραφικής και ελληνικής αρχαιολογία στο Collège de France. Διηύθυνε και πάλι τις ανασκαφές, αυτή τη φορά στους Δελφούς από το 1892 ως το 1903. Επέστρεψε στη Γαλλία το 1904 και ανέλαβε διευθυντής του Λούβρου μέχρι το 1911, οπότε και αναγκάστηκε να παραιτηθεί λόγω κλοπής του πίνακα της Μόνα Λίζα, ο οποίος βρέθηκε τελικά δύο χρόνια αργότερα στη Φλωρεντία. Διετέλεσε για άλλο ένα χρόνο διευθυντής της Γαλλικής Σχολής στην Αθήνα το 1912-13, οπότε και επέστρεψε οριστικά στην πατρίδα του και ανέλαβε διευθυντής της Εθνικής Βιβλιοθήκης της Γαλλίας μέχρι το 1923.

Απεβίωσε στις 13 Ιουνίου 1925 στην γενέτειρά του.

Ο Ομόλ ήταν μέλος της Ακαδημίας των επιγραφών και καλών γραμμάτων, της Ακαδημίας των καλών τεχνών, αντεπιστέλων μέλος της Πρωσικής ακαδημίας των επιστημών, ενώ ήταν συνιδρυτικό μέλος της Διεθνούς Ενώσεως Ακαδημαϊκών. Τιμήθηκε επίσης από τον Οργανισμό για την προώθηση ελληνικών μελετών.

## Παραπομπές
[thumb|Πινακίδα της ''Οδού Θεόφιλου Ωμόλ'' ατην [Αθήνα, στην περιοχή των Άνω Πατησίων.|αριστερά]]
## Πηγές
* René  Cagnat: *Notice sur la vie et les travaux de M. Théophile Homolle.* In: *Comptes rendus des séances de l'Académie des Inscriptions et Belles-Lettres* 1927, S. 296-313 (Volltext).
* Werner Hartkopf: *Die Akademie der Wissenschaften der DDR. Ein Beitrag zu ihrer Geschichte. Biografischer Index*, Akademie, Berlin 1983, S.&nbsp;201.
* "Πάπυρος-Λαρούς-Βριτάνικα", τόμος 47, σελ. 34

Κατηγορία:Γάλλοι αρχαιολόγοι
Κατηγορία:Μέλη της Γαλλικής Σχολής Αθηνών
BBC Prime

Το **BBC Prime** ήταν ψυχαγωγικό τηλεοπτικό κανάλι του BBC, το οποίο εξέπεμπε στην Ευρώπη και στη Μέση Ανατολή από τις 30 Ιανουαρίου του 1995 μέχρι τις 11 Νοεμβρίου του 2009, όταν το κανάλι αντικαταστάθηκε από το BBC Entertainment.

## Πρεμιέρα
Το κανάλι ξεκίνησε να εκπέμπει στις 19:00 GMT την Πέμπτη, 26 Ιανουαρίου 1995, όταν η πρώην υπηρεσία BBC World Service Television έβγαλε δύο νέα τηλεοπτικά κανάλια:

*Στις 16 Ιανουαρίου 1995 ξεκίνησε να εκπέμπει το διεθνές ειδησεογραφικό κανάλι BBC World (τώρα BBC World News).
*Στις 26 Ιανουαρίου 1995 ξεκίνησε να εκπέμπει το ψυχαγωγικό τηλεοπτικό κανάλι BBC Prime (τώρα BBC Entertainment).

## Περιοχή Εκπομπής
Το κανάλι εξέπεμπε σε πολλές περιοχές μέσω δορυφορικής και καλωδιακής τηλεόρασης.

*Στην Ολλανδία και το Βέλγιο το κανάλι εξέπεμπε μέσω καλωδιακής τηλεόρασης, μαζί με τα κανάλια BBC One, BBC Two και BBC World News.
*Στην Ολλανδία και τη Μάλτα μέσω επίγειας ψηφιακής τηλεόρασης.
*Στο Γιβραλτάρ, η δημόσια ραδιοτηλεόραση *GBC* ανέλαβε την εκπομπή του καναλιού σε συχνότητες VHF και UHF.
*Στην Τουρκία μέσω καλωδιακής τηλεόρασης, από τις πλατφόρμες Türksat και Digiturk (beIN Media Group).
*Στην Ιταλία μέσω καλωδιακής τηλεόρασης, από την πλατφόρμα Sky Italia (Sky plc).
*Στη Μέση Ανατολή και τη Βόρεια Αφρική, ήταν διαθέσιμο μέσω της *Orbit Communications* (νυν *Orbit Showtime Network*).
*Στη Νότια Αφρική το κανάλι έκανε πρεμιέρα το 1999.
*Στην Ασία το κανάλι έκανε πρεμιέρα την 1 Δεκεμβρίου του 2004 και το πρόγραμμα είχε κάποιες διαφορές, εξαιτίας της διαφοράς ώρας, και ήταν διαθέσιμο στο Χονγκ Κονγκ μέσω του *Now TV*, στην Ταϊλάνδη μέσω της *TrueVisions* (*True Corporation-Charoen Pokphand*), στη Σιγκαπούρη μέσω του *StarHub TV* και στη Νότια Κορέα μέσω της *KT SkyLife* (*Korea Telecom*).

Το κανάλι είχε υπότιτλους για τα προγράμματά του, στα Σουηδικά, στα Δανικά, στα Νορβηγικά, στα Τσέχικα, στα Πολωνικά, στα Ρουμανικά, στα Ουγγρικά, στα Ιταλικά, στα Εβραϊκά, στα Σερβικά, στα Κινεζικά, στα Ταϊλανδέζικα και στα Κορεατικά. Ωστόσο, ένα παρόμοιο κανάλι ξεκίνησε να εκπέμπει στην Ιαπωνία, την 1η Δεκεμβρίου 2004, με το όνομα BBC Japan, αλλά έκλεισε στις 30 Απριλίου του 2006, λόγω διάφορων προβλημάτων.

## Αντικατάσταση από το BBC Entertainment

Τον Σεπτέμβριο του 2006 είχε ανακοινωθεί ότι το BBC Prime θα άλλαζε σε BBC Entertainment. Η αρχή έγινε στην Ασία, στις 6 Οκτωβρίου 2006. Ακολούθησε η Νότιος Αφρική την 1 Σεπτεμβρίου 2008. Το BBC Prime είχε αντικατασταθεί πλήρως από το BBC Entertainment στις 11 Νοεμβρίου του 2009.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κυκλώνας Κλεοπάτρα

Ο **κυκλώνας Κλεοπάτρα** (*cyclone Cleopatra*) ήταν ένας καταστρεπτικός εξωτροπικός μεσογειακός τυφώνας που έπληξε τη Μεσόγειο τον Νοέμβριο του 2013.  Επίσης, ήταν και ένας από τους ισχυρότερους κυκλώνες που έχουν παρατηρηθεί στη Μεσόγειο. Υπολογίζεται ότι περισσότερα από 18 άτομα πέθαναν εξαιτίας του κυκλώνα και των επακόλουθων πλημμυρών, ενώ το συνολικό κόστος των καταστροφών έφτασε το 1 δισεκατομμύριο ευρώ.

## Επιπτώσεις

Ο κυκλώνας ήταν ένας ασθενής εξωτροπικός κυκλώνας που σχηματίστηκε έξω από την Ιβηρική χερσόνησο στις 17 Νοεμβρίου 2013 και στις 19 Νοεμβρίου διέσχισε τη Σαρδηνία ως τυφώνας Κατηγορίας 1 στην Κλίμακα Σαφίρ-Σίμπσον. Ωστόσο, εκεί προκλήθηκε η μεγαλύτερη καταστροφή, ιδίως στα νότια, το 80% της οποίας πλημμύρισε όταν το σύστημα αναχωμάτων που προστάτευε την πόλη καταστράφηκε, σε κάποια σημεία αρκετές ώρες μετά την αποχώρηση του τυφώνα.

Στη συνέχεια, πέρασε πάνω από την επαρχία της Καλαβρίας και γενικά το νότιο άκρο της Ιταλίας. Στις 20 Νοεμβρίου, διέσχισε την Αδριατική Θάλασσα και έφτασε στη Δυτική Ελλάδα, έχοντας πλέον εξασθενήσει στο επίπεδο της «σφοδρής θύελλας», δηλαδή στα 11 Μποφόρ, αν και προκάλεσε ισχυρές καταιγίδες. Στις 22 Νοεμβρίου, διέσχισε την Αττική και μεγάλο μέρος του Νοτίου Αιγαίου, όπου μάλιστα εξασθένησε περισσότερο. Τότε όμως, ξαναδυνάμωσε και κατευθύνθηκε προς τη Ρόδο, όπου προκάλεσε και άλλες νεροποντές και πλημμύρες. Σύντομα, ωστόσο, ο κυκλώνας διαλύθηκε εντελώς, αφήνοντας ένα μονοπάτι καταστροφής και πλημμυρών.

## Εξωτερικοί σύνδεσμοι
* European Commission Emergency Response Centre ECHO Daily Map of 19 Nov 2013: Italy - Severe Weather
* University of Wisconsin-Madison, Space Science and Engineering Center, CIMSS Satellite Blog: Strong Storm in the Mediterranean
* EUMETSAT: Severe Thunderstorms over Sardinia 
* Dr. Jeff Masters' WunderBlog: Floods From Mediterranean Storm 'Ruven' Kill 18 in Sardinia, Italy

Κατηγορία:2013
Κλεοπατρα
Κατηγορία:Ιστορία της Σαρδηνίας
Ζαν Νικό

Ο **Ζαν Νικό** (γαλλ. *Jean Nicot de Villemain*, 1530 – 5 Μαΐου 1600) ήταν Γάλλος διπλωμάτης και λόγιος, προς τιμήν του οποίου ονομάστηκε το φυτό του καπνού (Nicotiana tabacum).

## Σύντομο βιογραφικό
Ο Νικό γεννήθηκε στη Νιμ, όπου ο πατέρας του εργαζόταν ως γραμματέας. Ο νεαρός Ζαν σπούδασε στην Τουλούζη και στο Παρίσι, όπου κατάφερε να βρει εργασία στο περιβάλλον του Μεγάλου Σφραγιδοφύλακα της γαλλικής αυλής. Λόγω της θέσης του συναντιόταν με τον βασιλέα Ερρίκο Β΄ και τη βασίλισσα Αικατερίνη των Μεδίκων. Ο βασιλιάς τον συμπάθησε και τον ονόμασε αρχικά ιδιαίτερο γραμματέα του. Αργότερα του ανέθεσε καθήκοντα πρεσβευτή στη Λισαβόνα, όπου ο Νικό επρόκειτο να διαπραγματευτεί, εκτός από διάφορες εμπορικές συμφωνίες, τον γάμο του βασιλέα Σεβαστιανού της Πορτογαλίας που είχε γίνει βασιλέας το 1557 σε ηλικία τριών ετών και της Μαργαρίτας του Βαλουά. Αναμεσα στους φίλους που απέκτησε στη Λισαβόνα ο Νικό ήταν ο λόγιος και βοτανολόγος Damião de Góis (ή de Goes), ο οποίος σε μια συζήτηση μετά το δείπνο που του παρέθεσε, του έδειξε ένα φυτό καπνού, που είχε στον κήπο του, και άρχισε να του εκθέτει τις ιαματικές ιδιότητες του νέου αυτού φυτού: Η εφαρμογή του σε καρκινικό όγκο αποτελούσε, κατά τον Γκόες, θεραπευτικό θαύμα. Ο Νικό πήρε μερικά τμήματα φυτών καπνού και τα φύτευσε στον κήπο της γαλλικής πρεσβείας και, το 1560, δημοσίευσε ορισμένες από τις θεραπευτικές ιδιότητες που είχε διαπιστώσει να έχει αυτό το «νέο» για την Ευρώπη φυτό, το οποίο περιέγραψε περίπου ως πανάκεια Έστειλε φυτά στη Γαλλία, καθώς και «μυτιές» καπνού στη γαλλική Αυλή. Η Αικατερίνη των Μεδίκων εκτίμησε ιδιαίτερα τις ευεργετικά απολαυστικές ιδιότητες του καπνού, έγινε ζηλωτής του και ενθάρρυνε την κατανάλωσή του αρχικά μέσα στην Αυλή της και αργότερα και έξω από αυτή.

Όταν ο Νικό επέστρεψε στη Γαλλία, του αποδόθηκε ο τίτλος "de Villemain" και μια έκταση γης κοντά στο χωριό *Brie-Comte-Robert*, στο κεντρικό - βόρειο τμήμα του Ιλ-ντε-Φρανς. Ο Νικό αποσύρθηκε στην έκταση αυτή και ασχολήθηκε με τη συγγραφή του βιβλίου του *Thresor de la langue françoyse, tant ancienne que moderne* (Θησαυρός της παλαιάς και νέας γαλλικής γλώσσας) που εκδόθηκε το 1606.

Το 1753 ο Κάρολος Λινναίος απέδωσε το όνομα *Nicotiana* στο γένος του φυτού του καπνού, προς τιμήν του Νικό. Από το όνομά του, επίσης, έλαβε και το όνομα το αλκαλοειδές του καπνού, η νικοτίνη.

## Παραπομπές



Κατηγορία:Γάλλοι λόγιοι
Κατηγορία:Γάλλοι διπλωμάτες
Ψυκτικό

Ως **ψυκτικό** χαρακτηρίζεται μία χημική ουσία ή μίγμα, συνήθως ένα ρευστό, δηλαδή αέριο ή υγρό, που χρησιμοποιείται σε μια αντλία θερμότητας συνδεμένη με έναν κύκλο ψύξης. Στους περισσότερους κύκλους ψύξης συμβαίνουν μεταβολές από την υγρή στην αέρια φάση και αντιστρόφως. Πολλά ρευστά έχουν χρησιμοποιηθεί για αυτούς τους σκοπούς. Οι φθοράνθρακες και ειδικότερα οι φθοροχλωράνθρακες έγιναν τα πιο συνηθισμένα ψυκτικά ρευστά κατά τον 20ό αιώνα, αλλά σταδιακά αντικαθίστανται, εξαιτίας της καταστροφής του στρατοσφαιρικού όζοντος που προκαλούν. Άλλα συνηθισμένα ψυκτικά που χρησιμοποιήθηκαν σε διάφορες εφαρμογές είναι η αμμωνία, το διοξείδιο του θείου και υδρογονάνθρακες όπως το προπάνιο.

Το ιδανικό ψυκτικό θα πρέπει να έχει επιθυμητές θερμοδυναμικές ιδιότητες, να μη διαβρώνει τα μηχανικά εξαρτήματα του ψυκτικού μηχανισμού, να είναι ασφαλές, με έμφαση στην τοξικότητα και στην ευφλεκτότητα, να μην προκαλεί καταστροφή του στρατοσφαιρικού όζοντος ή και παγκόσμια θέρμανση. Αφού διαφορετικά ρευστά ικανοποιούν σε διαφορετικό βαθμό τα παραπάνω κριτήρια καταλληλότητας ψυκτικού, η επιλογή είναι θέμα συμβιβασμού.

Οι επιθυμητές θερμοδυναμικές ιδιότητες είναι θερμοκρασία βρασμού λίγο μικρότερη από την επιθυμητή θερμοκρασία, μεγάλη θερμότητα εξαέρωσης, μέτρια πυκνότητα στην υγρή φάση, σχετικά υψηλή πυκνότητα στην αέρια φάση, και υψηλή κρίσιμη θερμοκρασία. Αφού η θερμοκρασία βρασμού και η πυκνότητα στην αέρια φάση επηρεάζονται από την πίεση, τα διάφορα ψυκτικά μπορούν να γίνουν περισσότερο (ή λιγότερο) κατάλληλα ως τέτοια, σε μια συγκεκριμένη εφαρμογή, με την επιλογή της πίεσης λειτουργίας της εφαρμογής.

## Σημειώσεις και αναφορές
Society for the Promotion of Hellenic Studies

Η **Εταιρεία για την Προώθηση Ελληνικών Μελετών** (αγγλ. *Society for the Promotion of Hellenic Studies* ή *Ελληνική Εταιρεία*, αγγλ. *Hellenic Society*) είναι βρετανική κοινωφελής εταιρεία που ιδρύθηκε το 1879 προς όφελος της μελέτης της ελληνικής γλώσσας, των ελληνικών γραμμάτων, της ελληνικής ιστορίας και της ελληνικής ιστορίας όλων των εποχών.

Η έδρα της που είναι το Ιστιτούτο Κλασικών Σπουδών στο Πανεπιστήμιο του Λονδίνου στεγάζεται στο Senate House. Στο ίδιο κτήριο στεγάζεται και η έδρα της αντίστοιχης Εταιρείας για την Προώθηση Ρωμαϊκών Μελετών και της κοινής βιβλιοθήκης των δύο αυτών εταιρειών.

Η Ελληνική Εταιρεία εκδίδει το επιστημονικό περιοδικό Journal of Hellenic Studies και συμπληρωματικά τεύχη με τον τίτλο «Archaeological Reports». Κυκλοφορεί επίσης μονογραφίες. Οργανώνει μια ετήσια εκδήλωση συνδιαλέξεων καθώς και διάφορες συναντήσεις και συνδιαλέξεις στο Λονδίνο. Παρέχει ακόμη υποτροφίες για φοιτητές και νεαρούς ερευνητές, ενώ ενισζύει σχολεία και πανεπιστήμια. Από την Ελληνική εταιρεία ιδρύθηκε το 1983 και Society for the Promotion of Byzantine Studies για την προώθηση των Βυζαντινών μελετών.

## Εξωτερικοί σύνδεσμοι
* επίσημη ιστοσελίδα
* ιστοσελίδα της βιβλιοθήκης



Κατηγορία:Νεοελληνικές σπουδές
Κατηγορία:Ελληνοβρετανικές σχέσεις
Κατηγορία:Πανεπιστήμια στο Ηνωμένο Βασίλειο
Ολλανδικό πρωτάθλημα ποδοσφαίρου ανδρών 2008-09

Το **Ολλανδικό πρωτάθλημα ποδοσφαίρου ανδρών 2008-09** ή αλλιώς το **Ερεντιβίζιε 2008-09** ήταν το 53ο πρωτάθλημα Ερεντιβίζιε. Ξεκίνησε στις 29 Αυγούστου 2008 και ολοκληρώθηκε στις 31 Μαΐου 2009 μαζί με τα Play-Offs ανόδου/υποβιβασμού και Ευρώπης .

Πρωταθλήτρια αναδείχθηκε η Άλκμααρ για 2η φορά στην ιστορία της, ενώ υποβιβάστηκαν στην Εέρστε Ντιβίζιε οι Ντε Χράαφσχαπ και Φόλενταμ. Την είσοδο στο Τσάμπιονς Λιγκ 2009-10 κέρδισαν οι Άλκμααρ και Τβέντε, ενώ την είσοδο στο Γιουρόπα Λιγκ 2009-10 κέρδισαν οι Χέρενφεν (μέσω του Κυπέλλου Ολλανδίας), Μπρέντα (μέσω των Play Offs), Άγιαξ και Αϊντχόφεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2007-08.

## Βαθμολογία

 1

 

1 Η Χέρενφεν κατέκτησε το Κύπελλο Ολλανδίας και κέρδισε την είσοδο στα Play Offs του Γιουρόπα Λιγκ 2009-10.

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Τοπ σκόρερ

 Πηγή: Τοπ Σκορερς

## Play Offs
### Play Offs για μια θέση στο Γιουρόπα Λιγκ
#### Ημιτελικά

|}

#### Τελικός

|}

Η Μπρέντα κέρδισε την είσοδο στο Γιουρόπα Λιγκ

### Play Offs ανόδου/υποβιβασμού
#### Πρώτος γύρος

|}

#### Δεύτερος γύρος

|}

#### Τρίτος γύρος

|}

Η Βάαλβαϊκ και η Ρόντα προβιβάστηκαν στην Ερεντιβίζιε 2009-10.

1 Τρίτος αγώνας

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2009-2010
Κατηγορία:Έρεντιβιζι
Σταραρέκα

Με την ονομασία **Σταραρέκα** (*Στάρα Ρέκα* ή *Στάρα Ρέμα*), σλαβικής προέλευσης που σημαίνει «παλιό ρέμα», αναφέρονται διάφοροι ποταμοί:

## Ελλάδα
; Σταραρέκα
* Σταραρέκα (ποταμός λίμνης Καστοριάς) ή *Ξηροπόταμος*, ποταμός που εκβάλλει στη λίμνη της Καστοριάς.
* Σταραρέκα (παραπόταμος Σακουλέβα) ή *Γεροπόταμος*, παραπόταμος του Σακουλέβα.

; Στάρα Ρέκα ή Στάρα Ρέμα
* Στάρα Ρέμα (παραπόταμος Μεγάλης Πρέσπας) ή *Στάρα*, ποταμός που εκβάλλει στη Μεγάλη Πρέσπα.

## Άλλες βαλκανικές χώρες
* Στάρα Ρέκα (παραποταμός Στρωμνιτσιώτη), παραπόταμος του ποταμού Στρωμνιτσιώτη στη ΠΓΔΜ.
* Στάρα Ρέμα (παραπόταμος Στρυμόνα), παραπόταμος του Στρυμόνα στη Βουλγαρία.
Άγναθοι

Οι **Άγναθοι** ή ***Άγναθα*** (Agnatha) είναι ομοταξία πρωτόγονων υδρόβιων ζωικών οργανισμών που μοιάζουν με ψάρια και αναπνέουν με βράγχια.

## Παραπομπές


Κατηγορία:Σπονδυλωτά
Άγιος Κωνσταντίνος Φθιώτιδας

Ο **Άγιος Κωνσταντίνος** είναι παραθαλάσσια κωμόπολη και λιμάνι στην περιφερειακή ενότητα Φθιώτιδας, στην περιφέρεια Στερεάς Ελλάδας. Σύμφωνα με την απογραφή του 2011 ο Άγιος Κωνσταντίνος έχει 2.471 κατοίκους. Διοικητικά, είναι έδρα της Δημοτικής ενότητας Αγίου Κωνσταντίνου, η οποία βρίσκεται στον Δήμο Καμένων Βούρλων. Σύμφωνα με το πρόγραμμα Καποδίστριας ήταν έδρα του Δήμου Αγίου Κωνσταντίνου. Απέχει 48 χιλιόμετρα από τη Λαμία και 167 χιλιόμετρα από την Αθήνα.

Στη θέση που βρίσκεται ο Άγιος Κωνσταντίνος κατά την αρχαιότητα βρισκόταν η πόλη των Οπούντων Λοκρών Δαφνούντας, η οποία ήταν και η πιο δυτική πόλη τους. Η πόλη ήταν σημαντικό λιμάνι και ήταν περιτειχισμένη. Τμήματα του τείχους σώζονται στη θέση «Ισώματα». Στην περιοχή άρχισαν επί Τουρκοκρατίας να δημιουργούνται οικισμοί, όπως οι Βορλοβός, Ευλογιά και το Νεοχώρι. Το 1832 στη θέση Γράδος ανακαλύφθηκε βυζαντινή εικόνα των Αγίων Κωνσταντίνου και Ελένης και οι κάτοικοι των προϋπαρχόντων οικισμών μετακινήθηκαν εκεί, δημιουργώντας τον Άγιο Κωνσταντίνο. Μετά τους σεισμούς του 1894, μεγάλο μέρος του οικισμού καταστράφηκε. Ο οικισμός στη συνέχεια ανοικοδομήθηκε βάση πολεοδομικού σχεδίου. Η κατασκευή της εθνικής οδού Αθηνών - Θεσσαλονίκης τη δεκαετία του 1960, η οποία περνούσε από τον οικισμό, τον μετέτρεψε σε σημαντικό παραθεριστικό τουρισμό. Η εθνική οδός περνούσε από την κωμόπολη μέχρι που ολοκληρώθηκε ο νέος αυτοκινητόδρομος το 2007, η οποία παρακάμπτει τον Άγιο Κωνσταντίνο.

Ο Άγιος Κωνσταντίνος διαθέτει λιμάνι το οποίο συνδέεται ακτοπλοϊκά με τις βόρειες Σποράδες, με τον Άγιο Γεώργιο Λιχάδας στην Εύβοια και τον Βόλο. Διαθέτει επίσης αγροτικό ιατρείο, πυροσβεστική, φαρμακεία, ΚΕΠ, ταχυδρομείο και λιμεναρχείο. Αξιοθέατα της περιοχής είναι ο ναός του Αγίου Κωνσταντίνου με τα βυζαντινά ψηφιδωτά το παλαιό πηγάδι της Ιεράς Μονής του Μεγάλου Κωνσταντίνου, που βρισκόταν  μέσα στο καθολικό της Ι. Μονής, το οποίο αργότερα έγινε ο Ενοριακός Ναός των Αγίων Κωνσταντίνου και Ελένης και διατηρήθηκε έως την ανέγερση του νέου Ι. Ναού.
## Διοικητικά
Στην δημοτική κοινότητα Αγίου Κωνσταντίνου ανήκουν και οι οικισμοί Ακτή, Ασπρονέρι, Λογγός και Νεοχώρι. Η δημοτική κοινότητα είναι χαρακτηρισμένη ως αστικός ημιορεινός οικισμός, με έκταση 40,065 χμ² (2011). 
## Πληθυσμός

(σε παρένθεση ο πληθυσμός της δημοτικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Κωμοπόλεις της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Εθνοσυνέλευση στο Μπόρακ

Η **Εθνοσυνέλευση στο Μπόρακ** (*[[σερβικά]]: Скупштина у Борку*), ήταν μία εθνική συνέλευση των Σέρβων επαναστατών κατά των Οθωμανών που έγινε στις 15 Αυγούστου 1802 στο χωριό Μπόρακ. 

Μετά τη νίκη των Σέρβων στη Μάχη του Ιβάνκοβατς ο Καραγιώργης Πέτροβιτς συγκάλεσε τη συνέλευση που έθεσε τις πρώτες βάσεις της εξουσίας στις απελευθερωμένες περιοχές. Οι συμμετέχοντες στη συνέλευση αναφέρεται ότι ήταν πάνω από χίλιοι. 

Κατά τη γενική συνέλευση έγινε συζήτηση για την προμήθεια στρατιωτικών αναγκών, για την πληρωμή των στρατιωτών-μισθοφόρων, την καλύτερη οργάνωση της κυβέρνησης και τα δικαστήρια, για την αποκατάσταση των κατεστραμμένων εκκλησιών και μοναστηριών και για τις ανάγκες των άλλων ανθρώπων.

Ωστόσο από τα πιο σημαντικά συμπεράσματα της Συνέλευσης στο Μπόρακ είναι η απόφαση για τη δημιουργία του διοικητικού συμβουλίου των Σέρβων, το οποίο αποτελείται από έναν πρόεδρο, 12 μέλη και γραμματέα, ο οποίος θα αναλάβει τη φροντίδα της οργάνωσης των δικαστηρίων, αστυνομικές και διοικητικές αρχές. Η συνέλευση εξέλεξε τους πρώτους έξι συμβούλους και για την προεδρία του Συμβουλίου διορίστηκε ο πρωθιερέας Ματέια Νενάντοβιτς. Με διάταξη το Συμβούλιο εγκαταστάθηκε στο μοναστήρι Βολιάβτσα.

## Πηγές
* ЈУГОСЛОВЕНСКЕ НАРОДНЕ СКУПШТИНЕ И САБОРИ (ст. 8)
* [Народне скупштине Првог и Другог српског устанка (1804—1815)](https://web.archive.org/web/20140517145535/http://www.parlament.gov.rs/%D0%BD%D0%B0%D1%80%D0%BE%D0%B4%D0%BD%D0%B0-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0/%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0-1804-2014/%D0%BD%D0%B0%D1%80%D0%BE%D0%B4%D0%BD%D0%B5-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B5-%D0%BF%D1%80%D0%B2%D0%BE%D0%B3-%D0%B8-%D0%B4%D1%80%D1%83%D0%B3%D0%BE%D0%B3-%D1%81%D1%80%D0%BF%D1%81%D0%BA%D0%BE%D0%B3-%D1%83%D1%81%D1%82%D0%B0%D0%BD%D0%BA%D0%B0-(1804-1815).2132.html)

Κατηγορία:Εθνοσυνελεύσεις στη Σερβία
Κατηγορία:Πρώτη Σερβική εξέγερση
Πολυφόντη

Η **Πολυφόντη** (που το όνομά της θυμίζει φόνισσα) ήταν κόρη του Ιππόνου και της Θράσσας· εγγονή από την μεριά της μητέρας της του θεού Άρη και της *Τερείνης*, μιας θυγατέρας του *Στρυμόνος*.
Η Πολυφόντη απαρνήθηκε τις χαρές του έρωτα και έγινε ακόλουθος και σύντροφος της Άρτεμης. Η Αφροδίτη τότε, θυμωμένη επειδή την περιφρόνησε, της εμφύσησε, για να την εκδικηθεί, τρελό και παράφορο έρωτα για μια βουνίσια αρκούδα. Η Πολυφόντη έσμιξε μαζί της προσβάλλοντας τώρα την Άρτεμη που, εξοργισμένη για την προδοσία, διέταξε τα άγρια θηρία να την καταδιώξουν όπου την βρουν. 
Κυνηγημένη η Πολυφόντη κατέφυγε στο σπίτι του πατέρα της και εκεί γέννησε τους δίδυμους γιούς της, τον **Άγριο** και τον **Όρειο**· δυο γίγαντες με τεράστια δύναμη που περιφρονούσαν του θεούς και σκότωναν και έτρωγαν κάθε ξένο που συναντούσαν. Ο Δίας τους μίσησε για όλα αυτά και έστειλε τον Ερμή να τους τιμωρήσει. Αυτός τους μεταμόρφωσε σε αρπαχτικά πουλιά, και την μητέρα τους την Πολυφόντη στο νυχτοπούλι στύγα, την δυσοίωνη μισητή κουκουβάγια που η εμφάνιση της προαναγγέλλει πάντα διχόνοιες και πολέμους.    

## Πηγές


κατηγορία:Πρόσωπα της ελληνικής μυθολογίας
κατηγορία:Μύθοι της ελληνικής μυθολογίας
Γιόχαν Φόκε

Ο Δρ. **Γιόχαν Φόκε** (Γερμανικά: *Johann Focke*) γεννήθηκε στις 8 Ιουνίου 1848 στη Βρέμη. Ήταν δικηγόρος και υπήρξε Σύνδικος της Ελεύθερης Χανσεατικής Πόλης της Βρέμης καθώς και ιδρυτής του «Μουσείου Φόκε». Ο Φόκε απεβίωσε στις .

## Βιογραφία
Ο Φόκε ήταν γιος του δικαστή Δρ. Βίλχελμ Φόκε (1805 - 1865) και αδελφός του ιατρού και βοτανολόγου Βίλχελμ Όλμπερς Φόκε (1834 - 1922). Σπούδασε στο Γυμνάσιο «Altes» («Παλαιό») στη Βρέμη και μετά σπούδασε Νομική στο Πανεπιστήμιο της Χαϊδελβέργης, στο Πανεπιστήμιο Χούμπολτ και το Πανεπιστήμιο του Γκέτινγκεν. Το 1867, κατά τη διάρκεια των σπουδών του έγινε μέλος της σπουδαστικής αδελφότητας «Φρανκόνια Χάιντελμπεργκ» (γ: *«Frankonia Heidelberg»*).

Πολέμησε στον Γαλλοπρωσικό Πόλεμο και το 1873 απέκτησε το διδακτορικό του τίτλο στη νομική. Στην αρχή εργάστηκε ως δικηγόρος και από το 1875 εργάστηκε ως κυβερνητικός γραμματέας με ευθύνες που αφορούσαν τα λιμάνια, το σιδηρόδρομο και τις κοινωνικές υπηρεσίες προς τους φτωχούς. Ήταν επίσης ο διαχειριστής σε οίκο εργασίας και εργάστηκε ως αναπληρωτής γραμματέας. Το 1878 διορίστηκε γραμματέας της Σύγκλητου και στις 11 Νοεμβρίου 1898 έγινε Σύνδικος της Ελεύθερης Χανσεατικής Πόλης της Βρέμης.

Από το 1881 ο Φόκε σχεδίαζε να δημιουργήσει ένα χώρο προσβάσιμο στο κοινό για την παρουσίαση της συλλογής του με αντικείμενα από τη Βρέμη, αλλά δεν ήταν παρά το 1900 όπου μπόρεσε να το πραγματοποιήσει, ανοίγοντας ένα «Ιστορικό Μουσείο» στον Κυρίως Ναό και την Αγία Τράπεζα της «Μονής Αγίας Αικατερίνης» στη Βρέμη. Στα εβδομηκοστά γενέθλια του Φόκε, το 1918, το μουσείο μετονομάστηκε σε «Μουσείο Αρχαιοτήτων Βρέμης Φόκε» (γ: *«Focke-Museum für bremische Altertümer»*). Λόγω της συνεχούς αύξησης των εκθεμάτων αλλά και λόγω καταστροφής του στο Β' Παγκόσμιο Πόλεμο, το «Μουσείο Φόκε» μετακινήθηκε αρκετές φορές σε μεγαλύτερους χώρους.

Από το 1898 ήταν μέλος του διοικητικού συμβουλίου της «Ιστορικής Εταιρείας της Βρέμης» (γ: *Historischen Gesellschaft Bremen*) και βοήθησε στο να αποκτήσει η κοινότητα αυτή επιστημονικό χαρακτήρα, πραγματοποιώντας αυστηρές επιστημονικές έρευνες.

Ο Γιόχαν Φόκε ήταν πατέρας του πρωτοπόρου της αεροπορίας και ιδρυτή των εταιρειών «Φόκε-Βουλφ» και «Φόκε-Άχγκελις», Χένριχ Φόκε, καθώς και του ζωγράφου, γλύπτη, εφευρέτη, ποιητή και ποδοσφαιριστή, Βίλχελμ Φόκε.

## Αναγνώριση
Στην περιοχή του Σέμπαλντσμπρυκ του προαστίου Χέμελινγκεν της Βρέμης, ο δρόμος «Γιόχαν Φόκε» έχει ονομαστεί προς τιμήν του.

## Δείτε επίσης
* Χένριχ Φόκε
* Βίλχελμ Φόκε

## Πηγές
### Βιβλιογραφία
* «Das alte Bremen», *Focke-Museum, Johann Focke*, Insel-Verlag (1922)
* «Neue Deutsche Bibliographie, Bd.5, Falck (voran: Faistenberger) - Fyner.», *Diedrich Steilen*, Duncker & Humblot (1962), ISBN 978-3428001866

### Παραπομπές


## Εξωτερικοί σύνδεσμοι
* Επίσημος ιστότοπος του «Μουσείου Φόκε»

Κατηγορία:Γερμανοί δικηγόροι
Κατηγορία:Γερμανοί πολιτικοί
Άνω Ζαχλωρού Αχαΐας

:*Για οικισμούς με ίδιο όνομα στην Αχαΐα, δείτε: [[Ζαχλωρού Αχαΐας]]*

Η **Άνω Ζαχλωρού** είναι οικισμός της Τοπικής Κοινότητας Κάτω Ζαχλωρούς, της Δημοτικής ενότητας Καλαβρύτων, του Δήμου Καλαβρύτων, στο Νομό Αχαΐας σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Κάτω Ζαχλωρούς ενώ στη συνέχεια αποτέλεσε οικισμό του Δημοτικού διαμερίσματος Κάτω Ζαχλωρούς του «Καποδιστριακού» Δήμου Καλαβρύτων.

Είναι χτισμένος σε υψόμετρο 782 μέτρων βορειοανατολικά των Καλαβρύτων και σε απόσταση 10 χιλιομέτρων από αυτά. Ο οικισμός σύμφωνα με την απογραφή του 2011 δεν έχει πλέον μόνιμους κατοίκους.

## Εξέλιξη πληθυσμού

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Ζαχλωρούς Αχαΐας, eetaa.gr. Ανακτήθηκε στις 25/03/2016.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Άγγελος Σακκέτος

Ο **Άγγελος "Αγγελής" Σακκέτος** ήταν πολιτικός των πρώτων χρόνων του Ελληνικού κράτους από την Πάτρα. 

Καταγόταν από εύπορη οικογένεια της πόλης, μάλιστα αναφέρεται την εποχή πριν και μετά την Επανάσταση του 1821 και *ύψωμα Σακκέτου* στο κέντρο της σημερινής πόλης ή κεντρικά στην Άνω Πόλη, προφανώς ιδιοκτησία της οικογένειας. Ήταν παντρεμένος με την χήρα του Ιωάννου Παπαδιαμαντόπουλου Ελένη Καλαμογδάρτη.

Διετέλεσε δημοτικός σύμβουλος του Δήμου Πατρέων, Έπαρχος Πατρών και βουλευτής Πατρών εκλεγμένος στις εθνικές εκλογές του 1829. Ήταν πληρεξούσιος Πατρών στην  Γ΄ Εθνοσυνέλευση Τροιζήνας και στην Γ΄ Εθνοσυνέλευση Ερμιόνης το 1827.

## Παραπομπές


Κατηγορία:Βουλευτές Πατρών
Κατηγορία:Έπαρχοι Πατρών
Χαράλαμπος Δημαρχόπουλος

Ο **Χαράλαμπος Δημαρχόπουλος** (1964) είναι Έλληνας εκπαιδευτικός, πολιτικός και δήμαρχος Ξάνθης από το 2014.

## Βιογραφικά στοιχεία
Γεννήθηκε στην Ξάνθη το 1964. Αποφοίτησε από την Παιδαγωγική Ακαδημία του Αριστοτέλειου Πανεπιστημίου Θεσσαλονίκης και κατέχει επιπλέον πιστοποίηση εκπαιδευτών ενηλίκων του ΕΚΕΠΙΣ και Τεχνολογιών Πληροφορικής. Από το 1985 εντάχθηκε στην πρωτοβάθμια εκπαίδευση θητεύοντας επί τρεις δεκαετίες σε πολλά σχολεία ως δάσκαλος και έως τις εκλογές του Μαΐου του 2014 κατείχε τη θέση του Διευθυντή στο Δημοτικό σχολείο Σταυρούπολης Ξάνθης.

Όλα αυτά τα χρόνια ήταν μέλος του Συλλόγου Εκπαιδευτικών πρωτοβάθμιας εκπαίδευσης Ξάνθης, Πρόεδρος του Συλλόγου και αιρετό μέλος του Υπηρεσιακού Συμβουλίου Πρωτοβάθμιας Εκπαίδευσης Νομού Ξάνθης, αλλά και της Περιφέρειας Ανατολικής Μακεδονίας και Θράκης. Παράλληλα έχει διατελέσει μέλος και πρόεδρος της Νομαρχιακής Επιτροπής Παιδείας Ν. Ξάνθης. Έχει επίσης διατελέσει πρόεδρος της Νομαρχιακής Επιτροπής Αγροτικών Θεμάτων Ν. Ξάνθης και μέλος του Φορέα Διαχείρισης Οροσειράς Ροδόπης.

Το 2007 εξελέγη Νομαρχιακός Σύμβουλος Ξάνθης με το συνδυασμό του Νομάρχη Γιώργου Παυλίδη. Από το 2009 έως το 2010 άσκησε καθήκοντα Αντινομάρχη Ξάνθης. Στις δημοτικές εκλογές του 2010 έθεσε υποψηφιότητα για δημοτικός σύμβουλος, και εκλέχθηκε στο δημοτικό συμβούλιο. Στις 2 Ιανουαρίου 2011 εκλέχθηκε πρόεδρος του Δημοτικού Συμβουλίου Ξάνθης, θέση την οποία διατήρησε και μετά την επανεκλογή του τον Ιανουάριο του 2013.

Στις εκλογές του Μαΐου 2014 ίδρυσε τον Συνδυασμό "ΔΗΜΟΣ ΠΡΟΤΥΠΟ", με τον οποίο και εκλέχθηκε δήμαρχος στο δεύτερο γύρο των εκλογών, συγκεντρώνοντας ποσοστό 51,64%, και 11.710 ψήφους. Σύμφωνα με το νέο νόμο του Καλλικράτη, ανέλαβε τα νέα του καθήκοντα την 1η Σεπτεμβρίου και διατέλεσε δήμαρχος Ξάνθης για πέντε χρόνια.

Τον Οκτώβριο του 2014 και για το διάστημα μέχρι το 2019, εξελέγη μέλος της Κεντρικής Ένωσης Δήμων Ελλάδας (ΚΕΔΕ), μέλος της Εκτελεστικής Επιτροπής της ΚΕΔΕ, καθώς και αντιπρόεδρος της Επιτροπής Οργάνωσης και Ηλεκτρονικής Διακυβέρνησης της ΚΕΔΕ. Το ίδιο διάστημα εξελέγη επίσης πρόεδρος στο Σύνδεσμο Διαχείρισης Απορριμμάτων Νομού Ξάνθης, έως τον Φεβρουάριο του 2017.

Στις εκλογές του 2019 ήταν υποψήφιος, αλλά δεν εξελέγη δήμαχος. Από τον Σεπτέμβριο του 2019 ως τον Δεκέμβριο του 2023 διετέλεσε, ως επικεφαλής της αντιπολίτευσης στο Δήμο Ξάνθης, και επανεξελέγη ως μέλος του ΔΣ της Κεντρικής Ένωσης Δήμων Ελλάδας (ΚΕΔΕ) και αντιπρόεδρος Ηλεκτρονικής Διακυβέρνησης και Οργάνωσης και μέλος επίσης της Επιτροπής Παιδείας της ΚΕΔΕ.

Το ίδιο διάστημα (2019-2023), εξελέγη επίσης και διετέλεσε ως αιρετό μέλος του Διοικητικού Συμβουλίου του (ΙΤΑ) Ινστιτούτου Τοπικής Αυτοδιοίκησης.

Από το 2024, είναι μέλος του Επιστημονικού Συμβουλίου του Ινστιτούτου Τοπικής Αυτοδιοίκησης (ΙΤΑ) και μετά την συνταξιοδότηση του ζει στη Ξάνθη, με τη σύζυγο του Άννη Δασκαλοπούλου και την κόρη του Μαριάνα.
## Παραπομπές


Κατηγορία:Δήμαρχοι Ξάνθης
BBC Radio 4

To **BBC Radio 4** είναι ραδιοφωνικός σταθμός του BBC, ο οποίος είναι ενημερωτικού χαρακτήρα και εκπέμπει στο Ηνωμένο Βασίλειο. Αντικατέστησε το BBC Home Service το 1967.

Ο σταθμός είναι ο δεύτερος δημοφιλέστερος ραδιοφωνικός σταθμός στο Ηνωμένο Βασίλειο μετά το Radio 2. Πήρε το τίτλο του "Καλύτερου ραδιοφωνικού σταθμού στο Ηνωμένο Βασίλειο" στα βραβεία *Sony Radio Academy Awards* του 2003. Ο σταθμός ξαναπήρε το τίτλο το 2004 και το 2008.

Τα έξοδα λειτουργίας του σταθμού ανέρχονται σε 71.4 εκατομμύρια λίρες Αγγλίας και είναι ο πιο δαπανηρός ραδιοφωνικός σταθμός του BBC.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC News
Βελίκι Μπόρακ

μικρογραφία|Η πλατεία μαρτύρων
Το **Βελίκι Μπόρακ** (), ή απλά **Μπόρακ**, είναι χωριό της Σερβίας που διοικητικά ανήκει στον Δήμο Μπαράγιεβο της πόλεως του Βελιγραδίου. Έχει το όνομα «Βελίκι» (, *μεγάλο*) λόγω των σημαντικών γεγονότων που έχουν γίνει στο χωριό κατά την Σερβική επανάσταση.

## Ιστορία
Κατά την Πρώτη Σερβική εξέγερση από το Μπόρακ πήραν μέρος μεγάλες προσωπικότητες όπως ο Σίμα Μάρκοβιτς και ο Μίλισλαβ που αναφέρεται σαν ο πρώτος που μπήκε στο κάστρο του Βελιγραδίου κατά την πολιορκία και απελευθέρωση του.

Στο Μπόρακ το 1805 πραγματοποιήθηκε η Εθνοσυνέλευση όπου δημιουργήθηκε η πρώτη Σερβική κυβέρνηση. Στο χωριό ιδρύθηκε και λειτούργησε το πρώτο ταχυδρομείο της Σερβίας.

Κατά τον Β΄ παγκόσμιο πόλεμο το χωριό γνώρισε καταστροφές και τρομοκρατία από ους Τσέτνικ. Το 1943 εδώ κρατήθηκαν σε στρατόπεδο οι κάτοικοι των γύρω χωριών ενώ εκτελέστηκαν δέκα και εκατοντάδες σε δημόσιο ραβδισμό.

## Δημογραφία
Το Μπόρακ σύμφωνα με την απογραφή του 2011 έχει 1.357 κατοίκους με μέσο όρο ηλικίας τα 42,4 χρόνια (40,7 για τους άνδρες και 44,1 για τις γυναίκες). Έχει 459 νοικοκυριά, και ο μέσος αριθμός ατόμων ανά νοικοκυριό είναι 2,80.

*Απογραφές
* 1948 : 1420
* 1953 : 1455
* 1961 : 1421
* 1971 : 1231
* 1981 : 1294
* 1991 : 1283
* 2002 : 1334
* 2011 : 1357

## Αναφορές
* https://web.archive.org/web/20140116131017/http://www.velikiborak.op.rs/
* http://www.barajevo.org.rs/ 
* Мапе, аеродроми и временска ситуација локација (-{Fallingrain}-)
* http://www.srbijasport.net/tak/1433

## Παραπομπές


Κατηγορία:Οικισμοί του Μπαράγιεβο
Κοινωνικό Δημοκρατικό Κόμμα (Πορτογαλία)

Το **Κοινωνικό Δημοκρατικό Κόμμα** είναι ένα κεντροδεξιό πολιτικό κόμμα στην Πορτογαλία. Είναι ευρέως γνωστό με τα αρχικά του **PSD**. Το κόμμα κέρδισε τις βουλευτικές εκλογές του Ιουνίου 2011 με 108 εκ των 230 θέσεων στη Συνέλευση της Δημοκρατίας.

Το κόμμα ιδρύθηκε το 1974, δύο εβδομάδες μετά την Επανάσταση των Γαρυφάλλων. Το 1979 συμμάχησε με άλλα κεντροδεξιά κόμματα για να σχηματίσει τη δημοκρατική συμμαχία, που κέρδισε τις εκλογές εκείνης της χρονιάς. Μετά τις εκλογές του 1983, το κόμμα σχημάτισε έναν ευρύ συνασπισμό με το αντίπαλο Σοσιαλιστικό Κόμμα, που κέρδισε τις εκλογές της χρονιάς 1985, υπό την ηγεσία του Ανίμπαλ Καβάκο Σίλβα. Ο Σίλβα υπηρέτησε ως πρωθυπουργός για δέκα χρόνια, στα οποία θέσπισε ένα οικονομικά φιλελεύθερο σύστημα. Μετά την κάθοδό του, το κόμμα έχασε τις εκλογές του 1995. Το κόμμα επέστρεψε στην εξουσία υπό την ηγεσία του  Ζοζέ Μανουέλ Μπαρόζο, το 2002, αλλά ηττήθηκε το 2005. Ο τωρινός ηγέτης Πέδρο Πάσους Κοέλιου εκλέχθηκε στις 26 Μαρτίου 2010 και έγινε πρωθυπουργός ένα χρόνο αργότερα.

Παρά το γεγονός ότι το όνομα του κόμματος πολλές φορές συνδέεται με την σοσιαλδημοκρατία (social democrata, παραφράζεται και ως "σοσιαλ δημοκρατικό"), το PSD ανήκει στην κεντροδεξιά πτέρυγα και δεν σχετίζεται με αυτόν τον χώρο. Η σύγχυση αυτή προκύπτει και από το γεγονός ότι κατά την ίδρυσή του και μέχρι το 1980 (όπου άλλαξε οριστικά πολιτικό δρόμο) το κόμμα έφερε ορισμένα κεντροαριστερά χαρακτηριστικά και είχε παρόμοια δομή με το γερμανικό SPD. Το PSD είναι μέλος του Ευρωπαϊκού Λαϊκού Κόμματος και κατέχει 6 έδρες στο ευρωπαϊκό κοινοβούλιο.

## Παραπομπές


## Εξωτερικοί σύνδεσμοι
* 

Κατηγορία:Πορτογαλικά πολιτικά κόμματα
Κατηγορία:Φιλελεύθερα-Συντηρητικά κόμματα